13.0 ข้อมูลอื่นที่เกี่ยวข้อง

13.1 ปัจจัยที่อาจมีผลกระทบต่อผู้ถือหุ้น

13.1.1 บริษัทฯอยู่ระหว่างให้บริษัท ทริสเรทติ้ง จำกัด
ทบทวนการจัดอันดับความน่าเชื่อถือให้แก่บริษัทฯ
โดยใช้ข้อมูลภายหลังการดำเนินการเพิ่มทุนที่แล้วเสร็จและผลการดำเนินการใหม่

  13.1.2
  นอกเหนือจากการยึดมั่นในการกำกับดูแลกิจการที่ดีแล้วบริษัทฯยังได้ตระหนักถึงความสำคัญในการสร้างมูลค่าเพิ่มให้แก่ผู้ถือหุ้นในระยะยาว
  บริษัทฯจึงได้นำแนวคิดเกี่ยวกับมูลค่าเพิ่มทางเศรษฐศาสตร์ (Economic Value Added :
  EVA) มาประยุกต์ใช้
  เป็นหลักในการบริหารจัดการวางแผนธุรกิจตลอดจนเป็นหลักในการจัดระบบบรรษัทภิบาลภายใน
  (Internal Governance) ซึ่งเป็นการเพิ่มมูลค่าองค์กรและผลตอบแทนแก่ผู้ถือหุ้นในระยะยาว
  (Enterprise Value and Shareholder Value)

บริษัทฯมีแผนการนำระบบ EVA Governance System มาประยุกต์ใช้
โดยได้จัดตั้งกลุ่มปฏิบัติงานพิเศษเฉพาะขึ้น เพื่อวิเคราะห์การสร้างมูลค่าเพิ่มเกิดขึ้น ณ จุดใด
และโอกาสที่จะสร้างมูลค่าอยู่ที่ใด ทั้งนี้เพื่อนำไปใช้ในการปฏิบัติงานจริง
ซึ่งรวมถึงการจัดกลยุทธ์องค์การ การวัดและการบริหารผลงาน
การพัฒนาระบบการให้ผลรางวัลตอบแทนแก่ผู้บริหารและพนักงานตามผลงานในการสร้างมูลค่าเพิ่มทางเศรษฐกิจ(EVA
Performance)ในระยะยาว
โดยนำพื้นฐานการสร้างความรู้สึกในการมีส่วนร่วมในความเป็นเจ้าขององค์กร
ทำให้พนักงานมีเป้าหมายการทำงานร่วมกับผู้ถือหุ้น ซึ่งจะส่งผลให้ประสิทธิภาพในการทำงาน

สูงขึ้นและทำให้มูลค่าของบริษัทฯเพิ่มขึ้นอันเป็นประโยชน์ต่อผู้ถือหุ้นในที่สุด

  ----------------------------------------------- ---------- -------------
                                                             

                                                             

                                                             

                                                             

                                                             

                                                             

                                                             

                                                             
  ----------------------------------------------- ---------- -------------

  พันบาท)

  ----------------------- -------------------- --------------------------
                                               

                                               

                                               

                                               
  ----------------------- -------------------- --------------------------

  13.2 บุคคลอ้างอิง

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ชั้น 7 อาคารตลาดหลักทรัพย์แห่งประเทศไทย

  62 ถนนรัชดาภิเษก เขตคลองเตย

  กรุงเทพฯ 10110

  โทรศัพท์ (662) 359-1200-7 โทรสาร (662) 359-1259

  ที่ปรึกษากฎหมาย : บริษัท ที่ปรึกษากฎหมายสากล จำกัด

  175 อาคารสาธรซิตี้ทาวเวอร์ จำกัด ชั้น 18

  ถนนสาธรใต้ กรุงเทพฯ 10120

  โทรศัพท์ (662) 679-6005 โทรสาร (662) 679-6041-42

  ผู้ตรวจสอบบัญชี : นายนิรันดร์ ลีลาเมธวัฒน์ หรือ นายสุพจน์ สิงห์เสน่ห์ หรือ

หรือ นายเทอดทอง เทพมังกร หรือ นางวิไล บูรณกิตติโสภณ

  หรือ นางสาวนิตยา เชษฐโชติรส

  บริษัท เคพีเอ็มจี ภูมิไชย สอบบัญชี จำกัด

  195 อาคารเอ็มไพร์ ชั้น 21 ถึง 22 ถนนสาทรใต้

  แขวงยานนาวา เขตสาทร กรุงเทพฯ 10120

  โทรศัพท์ (662) 677-2000 โทรสาร (662) 677-2222

ที่ปรึกษาการในการ Refinance : บริษัทหลักทรัพย์ ภัทร จำกัด

  ชั้น 6-11 อาคารสำนักงานเมืองไทย-ภัทร 1

  252/6 ถนนรัชดาภิเษก แขวงห้วยขวาง

  เขตห้วยขวาง กรุงเทพมหานคร 10320

  โทร. (662) 275-0888 โทรสาร (662) 275-2231

  13.3 ข้อมูลอื่นที่เกี่ยวข้อง

13.3.1 ทีพีไอ โพลีน กับคุณภาพสิ่งแวดล้อม

  • อนุรักษ์สิ่งแวดล้อม

  บริษัทฯมีความมุ่งมั่นในการดำเนินธุรกิจ
  ควบคู่ไปกับการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างต่อเนื่อง
  โดยถือเป็นความรับผิดชอบสำคัญของบริษัทฯ ดังจะเห็นได้จากโรงงานปูนซีเมนต์
  และหน่วยคอนกรีตผสมเสร็จได้รับใบรับรองในระบบการจัดการด้านสิ่งแวดล้อมตามมาตรฐาน ISO
  14001

• การบริหารจัดการสิ่งแวดล้อมช่วยประหยัดพลังงานและลดของเสียได้

  ปัจจุบัน
  การบริหารจัดการสิ่งแวดล้อมของบริษัทฯจะมุ่งเน้นความเป็นเลิศในด้านธุรกิจและสิ่งแวดล้อมควบคู่กันไป
  โดยบริษัทฯได้รับอนุญาตประกอบกิจการโรงงานประเภท 101
  ซึ่งสามารถรับของเสียจากขบวนการผลิตของภาคอุตสาหกรรมต่างๆ
  เพื่อกำจัดหรือทำลายได้ด้วยวิธีการเผาโดยใช้เตาเผาปูนเม็ดที่มีอุณหภูมิสูงถึง 1400 °C
  โดยมีความสามารถในการกำจัดกากของเสียกว่า 500,000 ตันต่อปี
  ทำให้ช่วยลดปัญหาเรื่องกากอุตสาหกรรมภายในประเทศ
  และเป็นการประหยัดพลังงานได้ด้วยซึ่งนับเป็นการเพิ่มประสิทธิภาพในการผลิต
  ทั้งนี้การดำเนินการดังกล่าวไม่มีผลกระทบต่อคุณภาพของผลิตภัณฑ์ปูนซีเมนต์แต่อย่างใด

  • ใส่ใจคุณภาพชีวิตและความปลอดภัย

  บริษัทฯได้เล็งเห็นถึงความสำคัญของทรัพยากรบุคคล
  จึงได้นำมาตรฐานระบบการจัดการอาชีวอนามัยและความปลอดภัย (มอก. 18001)
  มาใช้อย่างมีประสิทธิภาพ
  โดยระบบดังกล่าวมุ่งเน้นในการลดความเสี่ยงอันตรายและอุบัติเหตุต่างๆของพนักงานและผู้เกี่ยวข้อง
  โดยมีกิจกรรมต่างๆ อาทิเช่น การประเมินความเสี่ยงจากการทำงาน
  การสร้างจิตสำนึกในเรื่องความปลอดภัยในการทำงาน
  การเตรียมความพร้อมและตอบสนองเหตุฉุกเฉิน การเฝ้าระวังโรคจากการทำงาน
  จนสามารถทำให้บริษัทฯได้รับรางวัลสถานประกอบการดีเด่นด้านความปลอดภัยอาชีวอนามัยและสภาพแวดล้อมในการทำงาน
  ระดับจังหวัดและระดับประเทศในปี พ.ศ. 2545 จากกระทรวงแรงงานและสวัสดิการสังคม
  นับเป็นความสำเร็จที่สำคัญ
  และบริษัทฯยังได้ดำเนินการอย่างต่อเนื่องจนได้รับการรับรองตามมาตฐานระบบการจัดการอาชีวอนามัย
  และความปลอดภัย (มอก. 18001 และ OHSAS 18001) จากสถาบันนานาชาติ AJA
  Registrar แห่งประเทศอังกฤษในวันที่ 25 มิถุนายน 2546

  ความสำเร็จของบริษัทฯในวันนี้ เกิดจากการสนับสนุนของทุกส่วนงาน ตั้งแต่ระดับผู้บริหาร
  และความร่วมมือจากพนักงานทุกระดับชั้น
  นับเป็นความภาคภูมิใจสำคัญที่ทำให้บริษัทฯก้าวเดินต่อไปในการปรับปรุงพัฒนาศักยภาพอย่างไม่หยุดยั้ง

  13.3.2 ทีพีไอ โพลีน กับสังคม

ด้วยตระหนักถึงความรับผิดชอบต่อสังคมและสิ่งแวดล้อมเสมอมา บริษัทฯได้ก่อตั้ง มูลนิธิสิ่งแวดล้อมเพื่อชีวิต ซึ่งเป็นมูลนิธิเต็มรูปแบบ โดยมีวัตถุประสงค์เพื่อจรรโลงและสร้างสรรสภาพแวดล้อมที่ดีให้กับทุกชีวิตในสังคม โดยในปี 2546 ที่ผ่านมากิจกรรมที่เป็นประโยชน์ต่อสังคมและสิ่งแวดล้อม มีดังนี้

  • กิจกรรมทางด้านศาสนา

  1. โครงการบรรพชาสามเณรฤดูร้อน จัดขึ้นระหว่างวันที่ 26 มีนาคม – 27 เมษายน 2546 ณ
  วัดอ้อน้อย (ธรรมอิสระ) จ.นครปฐม
  โดยมีบุตรหลานของพนักงานบริษัทฯและตัวแทนจำหน่ายปูนซีเมนต์รวมทั้งบุคคลทั่วไปเข้าร่วมโครงการฯ
  ซึ่งวัตถุประสงค์ของโครงการฯเพื่อให้เยาวชนได้รับการอบรมสั่งสอนจากการบรรพชาสามเณร
  มีระเบียบวินัย ช่วยเหลือพ่อแม่ทำงาน รู้จักหน้าที่ของตนเอง ไม่เกเร พูดจาไพเราะ
  ไม่แข็งกระด้าง ใจเย็นขึ้น ไม่โต้เถียงพ่อแม่ โดยทางมูลนิธิฯได้สนับสนุนเป็นจำนวน 200,000
  บาท

  2. โครงการบวชเฉลิมพระเกียรติ 72 พรรษา “มหาราชินี”
  โครงการอุปสมบทเพื่อถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ
  เนื่องในวโรกาสทรงพระชนม์มายุครบ 72 พรรษา
  เป็นโครงการที่จัดขึ้นเพื่อเป็นการทดแทนคุณบิดา มารดา ระหว่างวันที่ 10 – 25 สิงหาคม 2546
  ณ วัดอ้อน้อย (ธรรมอิสระ) อำเภอกำแพงแสน จังหวัดนครปฐม
  โดยมูลนิธิสิ่งแวดล้อมเพื่อชีวิตร่วมสนับสนุนเป็นจำนวนเงิน 200,000 บาท
  มีบุคคลทั่วไปรวมทั้งพนักงานของบริษัท ทีพีไอ โพลีน จำกัด (มหาชน)
  เข้าร่วมในโครงการอุปสมบทในครั้งนี้รวมทั้งสิ้น 115 รูป เป็นพนักงานบริษัท ทีพีไอ
  โพลีนและบริษัทในเครือจำนวน 40 รูป

  3.โครงการบรรพชาเพื่อถวายเป็นพระราชกุศลแด่พระบาทสมเด็จพระเจ้าอยู่หัว
  โครงการอุปสมบทเพื่อถวายเป็นพระราชกุศลพระบาทสมเด็จพระเจ้าอยู่หัว เนื่องในวันพ่อแห่งชาติ
  โดยมูลนิธิสิ่งแวดล้อมเพื่อชีวิตร่วมสนับสนุนเป็นงบประมาณจำนวน 200,000 บาท
  เป็นโครงการที่จัดทำขึ้นเพื่อเป็นการทดแทนคุณบิดา มารดา
  รวมทั้งเป็นการเสริมสร้างผลบุญเพื่อให้บริษัทฯรอดพ้นจากวิกฤติการณ์ที่เผชิญอยู่ในปัจจุบัน
  ด้วยการอุปสมบทเป็นพระศากยบุตรศาสนทายาทเพื่อสืบทอดพระพุทธศาสนา ณ วัดอ้อน้อย
  (ธรรมอิสระ) จ. นครปฐม ตั้งแต่วันที่ 4 – 20 ธันวาคม 2546 มีพนักงานของบริษัท ทีพีไอ
  โพลีน จำกัด (มหาชน) ทีพีไอ คอนกรีต ทีพีไอ โรงงานระยองและ LDPE
  เข้าร่วมในโครงการอุปสมบทในครั้งนี้รวมทั้งสิ้น 160 รูป

  • กิจกรรมเพื่อการศึกษา

  1. โครงการเยี่ยมชม
  “พิพิธภัณฑ์สถานแห่งชาติพระบรมมหาราชวังรวมทั้งวัดพระศรีรัตนศาสดาราม” จัดขึ้นในวันศุกร์ที่ 7
  กุมภาพันธ์ 2546 ตั้งแต่เวลา 09.00 – 17.00 น. โครงการทัศนศึกษา
  เพื่อให้เยาวชนได้ทราบถึงประวัติศาสตร์ของพระพุทธรูปและศิลปวัตถุโบราณว่าประเทศไทยมีวิวัฒนาการความเจริญรุ่งเรืองและวัฒนธรรมประเพณีไทยอันงดงาม
  ตั้งแต่อดีตจนถึงปัจจุบันเป็นอย่างไร
  อีกทั้งสัมผัสกับความวิจิตรงดงามของพระที่นั่งต่างๆในพระบรมมหาราชวัง
  และเพื่อนมัสการพระแก้วมรกต ซึ่งเป็นพระพุทธรูปศักดิ์สิทธิ์ที่พุทธศาสนิกชนทั้งหลายเคารพบูชา
  โดยจุดประสงค์ใหญ่ของโครงการทัศนศึกษาครั้งนี้
  เพื่อให้เยาวชนไทยมีความสำนึกในพระมหากรุณาธิคุณของพระมหากษัตริย์ไทย
  ทั้งในอดีตและปัจจุบันมีความภูมิใจในความเป็นคนไทยและกราบนมัสการพระแก้วมรกตเพื่อความเป็นสิริมงคลแก่ตนเอง

  2.โครงการทีพีไอ ส่งเสริมคุณค่าเยาวชนไทยรณรงค์ต้านยาเสพย์ติด ครั้งที่6 ซึ่งได้จัดขึ้นเมื่อวันที่
  28 พฤษภาคม 2546 ณ โรงเรียนลาดปลาเค้าพิทยาคม โดยนำนักเรียนชั้นมัธยมศึกษาตอนต้นปีที่
  3 จำนวน 431 คนเข้าร่วมโครงการฯ
  วัตถุประสงค์ในการจัดงานก็เพื่อปลูกฝังและกระตุ้นเตือนเยาวชนให้ตระหนักถึงพิษภัยของยาเสพย์ติดที่เป็นอันตรายถึงชีวิตและรณรงค์ไม่ให้เยาวชนตกเป็นทาสของยาเสพย์ติดโดยเชิญวิทยากรจากสถาบันธัญญารักษ์และกองพันทหารสารวัตรที่
  11 มาบรรยายให้ความรู้และจัดกิจกรรมต้านยาเสพย์ติด ซึ่งทางมูลนิธิฯหวังเป็นอย่างยิ่งว่า
  เยาวชนจะได้นำความรู้ที่ได้รับไปเผยแพร่รวมถึงสอดส่องดูแลคนใกล้ชิดในสังคมให้ ลด ละ เลิก
  การเสพยา
  ซึ่งจะเป็นวิธีช่วยรณรงค์ต้านยาเสพย์ติดไม่ให้แพร่ระบาดกระจายมากขึ้นยิ่งในสถานศึกษาและสังคมส่วนรวม

  3. โครงการพิพิธภัณฑ์เด็กกรุงเทพมหานคร มูลนิธิสิ่งแวดล้อมเพื่อชีวิตโดยบริษัท ทีพีไอ โพลีน
  จำกัด (มหาชน) ได้จัดโครงการฯนี้ขึ้นเมื่อวันที่ 8 สิงหาคม 2546
  และได้นำเด็กนักเรียนชั้นประถมศึกษาปีที่ 6 จากโรงเรียนศูนย์รวมน้ำใจ จำนวน 167
  คนเข้าร่วมโครงการฯ สำหรับวัตถุประสงค์ของโครงการฯ เพื่อเผยแพร่ความรู้แก่เยาวชน
  ด้วยการทัศนศึกษาเรียนรู้ด้วยสื่อการเรียนการสอนที่ทันสมัยและลงมือปฏิบัติด้วยตนเองจนเกิดทักษะในการเรียนรู้จากของจริง
  สามารถนำกระบวนการทางวิทยาศาสตร์ไปปรับใช้ในชีวิตประจำวันได้
  ซึ่งพิพิธภัณฑ์เด็กกรุงเทพมหานครมีการจัดแสดงชุดนิทรรศการกับกิจกรรมรวมทั้งสิ้น 8 ภาคความรู้
  คือ ภาคนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ
  ภาคธรรมชาติและสิ่งแวดล้อม ภาคชีวิตของเรา ภาควิทยาศาสตร์ ภาควัฒนธรรมและสังคม
  ภาคเทคโนโลยีใกล้ตัว ภาคกิจกรรมเด็กเล็ก ภาคสันทนาการ
  โดยกิจกรรมต่างๆจะให้เด็กเข้าร่วมและลงมือทำด้วยตนเอง (Learning by doing)
  เน้นการให้เด็กได้ลงมือทำด้วยตนเองเป็นหลัก
  เพราะการให้เด็กได้เรียนรู้ด้วยการลงมือทำเป็นการเรียนรู้ที่สนุกสำหรับเด็กและที่สำคัญ
  การเข้าไปสัมผัสจับต้องได้ สังเกต ทดลอง ค้นคว้าด้วยตนเอง จะทำให้เด็กเห็น “กระบวนการ”
  ซึ่งการสร้างจิตสำนึก
  อุตสาหะพากเพียรพยายามที่จะทำงานให้สำเร็จด้วยตนเองและในปีหน้าทางมูลนิธิฯก็จะจัดโครงการฯนี้ต่อไป
  เพื่อให้เด็กๆได้กล้าคิด กล้าแสดงออก เกิดความมั่นใจและเชื่อมั่นในตนเอง

  4. โครงการแรลลี่ รักษ์โลก (กรุงเทพฯ – เขาค้อ) ประจำปี 2546
  โดยมูลนิธิสิ่งแวดล้อมเพื่อชีวิตร่วมกับบริษัท กรังด์ปรีซ์ อินเตอร์เนชั่นแนล จำกัด และ บริษัท
  ทีพีไอ โพลีน จำกัด (มหาชน) กำหนดจัดขึ้นในวันที่ 29-30 พฤศจิกายน 2546
  โดยใช้เส้นทางการแข่งขัน กรุงเทพฯ – เขาค้อ
  และได้มีการกำหนดให้ผู้เข้าร่วมแข่งขันจัดรวบรวมอุปกรณ์การเรียน
  และข้าวสารนำมามอบให้กับเด็กนักเรียนโรงเรียนเจริญทองนิ่มวิทยา
  และมูลนิธิสิ่งแวดล้อมเพื่อชีวิตได้มอบทุนการศึกษาแก่เด็กนักเรียนที่เรียนดีแต่ขาดแคลนทุนทรัพย์
  ทุนละ 1,500 บาท จำนวน 20 ทุน ทุนอาหารกลางวันทุนละ 10,000 บาท จำนวน 1 ทุน
  สำหรับการจัดงานครั้งนี้ ผู้เข้าร่วมโครงการนอกเหนือจากได้รับความสนุกสนานเพลิดเพลินแล้ว
  ยังได้มีส่วนร่วมในการอนุรักษ์ทรัพยากรธรรมชาติและสิ่งแวดล้อมอีกด้วย
  นอกจากนั้นยังเป็นการสร้างจิตสำนึกที่ดีให้เกิดขึ้น
  โดยกิจกรรมหลายรูปแบบไม่ว่าจะเป็นการอบรมให้ความรู้ความเข้าใจ ทัศนศึกษา
  หรือแม้แต่ในรูปของการท่องเที่ยวที่สอดแทรกการเรียนรู้จากประสบการณ์ธรรมชาติ
  โดยมีจุดสิ้นสุดที่โรงแรม ดิ อิมพีเรียล ภูแก้ว ฮิลล์ รีสอร์ท

• กิจกรรมเพื่อชุมชน

  1. สนับสนุนโครงการประกวดการอ่านและเขียนอักษรเบรลล์ ครั้งที่ 8
  ของสมาคมคนตาบอดแห่งประเทศไทย เป็นจำนวนเงิน 50,000 บาท
  โดยมีกลุ่มเป้าหมายเป็นนักเรียน นักศึกษา คนตาบอดและบุคคลทั่วไป จำนวน 350 คน
  การดำเนินงานของโครงการฯมีวัตถุประสงค์เพื่อเสริมสร้างความรู้
  ความเข้าใจและเจตคติที่ถูกต้องต่อการใช้อักษรเบรลล์ทั้งในหมู่คนตาบอดหรือคนพิการทางการมองเห็น
  ผู้ที่เกี่ยวข้องกับการศึกษาพิเศษ การฟื้นฟูสมรรถภาพคนพิการ
  ผู้ปกครองของคนตาบอดและประชาชนทั่วไป
  ตลอดจนส่งเสริมและพัฒนามาตรฐานการใช้อักษรเบรลล์ภาษาไทยในประเทศไทย
  และอักษรเบรลล์ภาษาอังกฤษในระดับนานาชาติ
  และเพื่อให้เยาวชนและคนตาบอดทั่วประเทศตระหนักถึงความสำคัญของการอ่านและเขียนอักษรเบรลล์มากยิ่งขึ้น
  โดยได้จัดงานขึ้นในวันเสาร์ที่ 4 มกราคม 2546 ณ
  หอประชุมสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ
  และผู้สูงอายุ

  2. สนับสนุนการจัดซุ้มอาหารในการประชุมสันนิบาตมูลนิธิในกรุงเทพมหานคร วันพุธที่ 5
  กุมภาพันธ์ 2546 ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย – ญี่ปุ่น )
  โดยวัตถุประสงค์ของการจัดการประชุมเพื่อให้ทราบบทบาทหน้าที่ของสมาคมสันนิบาตมูลนิธิแห่งประเทศไทย
  การบรรยายการบริหารการจัดการมูลนิธิให้โปร่งใส การมุ่งสู่องค์กรสาธารณกุศล
  แนวทางในการหาทุนและการบริหารการเงินมูลนิธิให้ได้ประโยชน์สูงสุด เป็นจำนวนเงิน 5,000
  บาท

  3. บริจาคผ้าห่มและแจกของเด็กเล่น ในกิจกรรมวันเด็กแห่งชาติ
  ที่โรงเรียนบ้านบนเขาแก่งเรียง โรงเรียนบ้านเจ้าเณร โรงเรียนบ้านแก่งแคบ
  โรงเรียนบ้านหม่องกระแทะ โรงเรียนศรีสวัสดิ์วิทยาคม จังหวัดกาญจนบุรี รวมนักเรียนทั้งสิ้น
  749 คน